Diari Oficial de la Generalitat Valenciana


Sumari del DOGV 8130, del 19-09-2017 (2017/7798)

Notificació de la sentència dictada en el procediment ordinari número 350/2015.
-------------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7798


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 350/2015. [2017/7798]  
De: Col·legi Oficial de Metges de la Província de Castelló.  
Procuradora: Carmen Rueda Armengot.  
Contra: Conselleria de Governació i Justícia.  
Procurador/a: -  
En aquesta sala, el Col·legi Oficial de Metges de la Província de Castelló ha interposat un recurs contenciós administratiu contra la Conselleria de Governació i Justícia, contra la disposició general Decret 31/2015, de 6 de març, del Consell, que aprova el Reglament de festejos taurins tradicionals de la Comunitat Valenciana (bous al carrer) publicada en el Diari Oficial de la Generalitat Valenciana de 10 març de 2015 (DOGV núm. 7482).  
S'ha dictat la Sentència número 874/2016, de data 5 d'octubre de 2016, que ha adquirit fermesa i té l'encapçalament i la dispositiva que són com segueix:  
«Tribunal Superior de Justícia de la Comunitat Valenciana  
Sala Contenciosa Administrativa  
Secció Cinquena  
València, 5 d'octubre de 2016  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, composta:  
  
- President: Fernando Nieto Martín.  
- Magistrats: Rosario Vidal Mas, Edilberto Narbón Lainez, José Bellmont Mora i Begoña García Meléndez.  
Sentència número 874/2016  
Ha vist el recurs contenciós administratiu número 350/2015, interposat pel Col·legi Oficial de Metges de la Província de Castelló, representat per la procuradora Carmen Rueda Armengol i defés pel lletrat Miguel Bernabé Manero Pérez, contra el Decret número 31/2015, de 6 de març, pel qual s'aprova el Reglament de festejos taurins tradicionals de la Comunitat Valenciana (bous al carrer), publicat en el Diari Oficial de la Generalitat Valenciana número 7482, de 10 de març de 2015.  
  
Han sigut part en les actuacions, com a Administració demandada, la Generalitat Valenciana, representada i dirigida pels serveis jurídics de la Generalitat Valenciana i el magistrat ponent Edilberto José Narbón Lainez.   
Dispositiva  
Estimem parcialment el recurs plantejat pel Col·legi Oficial de Metges de la Província de Castelló contra el Decret 31/2015, de 6 de març, pel qual s'aprova el Reglament de festejos taurins tradicionals de la Comunitat Valenciana (bous al carrer), publicat en el Diari Oficial de la Generalitat Valenciana número 7482, de 10 de març de 2015, de suspensió del Decret 31/2015, de 6 de març, pel qual s'aprova el Reglament de festejos taurins tradicionals de la Comunitat Valenciana (bous al carrer), publicat en el Diari Oficial de la Generalitat Valenciana número 7482, de 10 de març de 2015, i anul·lem els articles 21.1, paràgraf segon, 50, 91, disposició transitòria segona, annex III del reglament, certificat del facultatiu encarregat del servei mèdic. Sense costes.  
  
Aquesta sentència no és ferma i, en contra, de conformitat amb el que estableixen els articles 86 i següents de la Llei reguladora de la jurisdicció contenciosa administrativa, s'hi pot interposar un recurs de cassació davant de la Sala 3a del Tribunal Suprem o, si escau, davant de la Sala Contenciosa Administrativa del Tribunal Superior de Justícia de la Comunitat Valenciana. Aquest recurs s'haurà de preparar davant d'aquesta secció dins del termini de 30 dies comptador des de l'endemà que es notifique. Caldrà tindre en compte, pel que fa a l'escrit de preparació dels que es plantegen davant de la Sala 3a del Tribunal Suprem, els criteris orientadors previstos en l'apartat III de l'Acord de 20 d'abril de 2016, de la Sala de Govern del Tribunal Suprem, sobre l'extensió màxima i altres condicions extrínseques dels escrits processals referits al recurs de cassació davant de la Sala Tercera del Tribunal Suprem (BOE 162, 06.07.2016).»  
  
València, 5 de setembre de 2017.- La lletrada de l'Administració de justícia: Carolina León Freijeiro.